யாரும் யாருடனும் இல்லை.ஒவ்வொருவரும் தனித்தனிப் பிராணிகள்.தன்னை மேட்டில் வைத்து யோசிக்கிற மனிதன் தன்னைக் குழுவென்றும் குடும்பமென்றும் சாதியென்றும் மதமென்றும் சங்கமென்றும் மன்றமென்றும் கட்சியென்றும்நிறுவிக்கொள்கிறான்.ஒருவன் பல வெவ்வேறுகளில் குழுமுகிறான்.வெவ்வேறுகள் எல்லாவற்றிலும் இருக்கிற எல்லாருக்குமே தன்குழுமம் தான் சிறந்ததென்றும் பிறவெலாம் தம் குழுமத்தை விட மலிந்ததென்றும் போலி நம்பகத்தை உருவகித்துக் கொண்டுஅதையே நம்பவும் இயலுகிறது.இவை அனைத்திற்கும் மாற்றாக ஒருவன் எத்தனை குழுமங்களில் பங்கேற்றாலும் அவனது அகம்மிகத் தனியானது.அவன் தனியானவன் அல்ல என்னும் நம்பகத்தை ஏற்படுத்திக் கொடுக்கிற ஒரு குழுமமும் கூட வாய்க்கிறதற்கில்லைஎன்னும் துர் அதிருஷ்டத்தை வெல்லவியலாது அவன் வீழ்கிறான்.சாத்தியமாக உள்ள ஒரே குழுமத்தின் பெயர் ஒழுங்கற்ற கூட்டம் என்பது.MOB அங்கே அவன் தனக்குள் இருக்கிற மிருகத்தனத்தைக் கட்டவிழ்க்கிறான்.ஒவ்வொரு ஒழுங்கற்ற கூட்டத்திலும் உறுப்பினர்களாகத் தம்மைஉணர்கிற ஒவ்வொருவனுமே தம்மை வேறொன்றின் முகமற்ற பிரதியாக அறிவித்து விட எத்தனிக்கிறான்.அது சாத்தியமுமாகிறது.